**เอกสารและข้อมูลประกอบการเบิกจ่ายเงิน**

**โครงการ “ทุนสนับสนุนนักศึกษาแพทย์เพื่อเข้าร่วมโครงการแลกเปลี่ยนนักศึกษาต่างประเทศ”**

งานวิเทศสัมพันธ์จะทำการจ่ายเงินทุนฯ เป็นจำนวน 2 งวด ดังนี้

งวดที่ 1 จ่ายก่อนที่ผู้ได้รับทุนฯจะเดินทางไป Elective ณ โรงเรียนแพทย์ต่างประเทศ โดยจะได้รับเงินทุนฯเป็นจำนวน 90% ของทุนที่ได้รับทั้งหมด โดยผู้ได้รับทุนต้องแสดงหนังสือตอบรับจากสถาบันที่ตนเองสมัครไปเพื่อประกอบการเบิกจ่าย

งวดที่ 2 จ่ายภายหลังจากที่ผู้ได้รับทุนฯเดินทางกลับประเทศไทย เป็นจำนวน 10% ของทุนที่ได้รับทั้งหมด ตามเงื่อนไขดังนี้

* ผู้ได้รับทุนฯจะต้องส่งเอกสารประกอบการเบิกจ่าย ตามระเบียบและหลักเกณฑ์ของทางราชการ มายังงานวิเทศสัมพันธ์ คณะแพทยศาสตร์ มหาวิทยาลัยสงขลานครินทร์ และ ผู้ได้รับทุนฯ จะต้องจัดทำรายงานเป็นรูปเล่ม พร้อมภาพประกอบการไป Elective ส่งทาง email และส่งแบบฟอร์มประเมินผลการเข้าร่วมโครงการที่ลงนามโดยอาจารย์ที่ปรึกษาจากสถาบันต่างประเทศ และนำส่งมายังงานวิเทศสัมพันธ์ คณะแพทยศาสตร์มหาวิทยาลัยสงขลานครินทร์ภายใน 15 วัน หลังจากการเดินทางกลับประเทศไทย
* นักศึกษาต้องสามารถเดินทางไปแลกเปลี่ยน ณ โรงเรียนแพทย์ที่ได้รับคัดเลือก ตามระยะเวลา ที่ระบุในใบสมัครและไม่กระทบการเรียนของนักศึกษาเอง หากผู้ได้รับทุนฯไม่สามารถเข้ารับการฝึกอบรม ณ โรงเรียนแพทย์ที่ได้รับคัดเลือกจนครบระยะเวลาที่กำหนดโดยไม่มีเหตุอันควร มีแนวปฏิบัติดังนี้
* กรณียกเลิกการเดินทางบุคคลนั้นต้องคืนเงินทุนสนับสนุนเต็มจำนวนตามที่ได้รับการอนุมัติสนับสนุน
* กรณีสามารถเดินทางเข้าร่วมได้แต่ไม่ครบกำหนดตามที่ระบุในใบสมัคร บุคคลนั้นจะไม่มีสิทธิ์ได้รับเงินจำนวน 10% ของทุนตามเงื่อนไขการเบิกจ่ายงวดที่ 2
* บุคคลนั้นจะต้องส่งรายงานชี้แจงต่อคณบดีคณะแพทยศาสตร์ มหาวิทยาลัยสงขลานครินทร์ ภายใน 7 วันหลังจากเดินทางกลับประเทศไทย

**การเบิกจ่ายเงินก่อนเดินทาง 90 เปอร์เซ็นต์ของเงินทุนสนับสนุนที่ได้รับ**

1. ใบสำคัญรับเงิน พร้อมลงนามผู้รับเงิน

2. จดหมาย / หนังสือตอบรับจากสถาบันที่ท่านสมัคร

3. สำเนาหน้าแรกของสมุดบัญชีธนาคาร หรือ แบบฟอร์มแจ้งรายละเอียดธนาคาร (อย่างใดอย่างหนึ่ง) เพื่อการโอนเงิน ซึ่งขอความร่วมมือเป็นชื่อบัญชีธนาคารไทยพาณิชย์สาขา ม. สงขลานครินทร์

**การเบิกจ่ายเงิน หลังจากเดินทางกลับ 10 เปอร์เซ็นต์ของเงินทุนสนับสนุนที่ได้รับ**

4. รายงาน Post Visit Report

5. แบบฟอร์มประเมินผลการเข้าร่วมโครงการที่ลงนามโดยอาจารย์ที่ปรึกษาจากสถาบันต่างประเทศ

6. สำเนา boarding pass ทั้งขาไปและขากลับ ซึ่งวันเดินทางจะต้องครอบคลุมวันที่นักศึกษาได้รับการตอบรับจากสถาบันนั้น ๆ หากวันที่ตามเอกสารน้อยกว่า กันนักศึกษาต้องทำหนังสือชี้แจงเหตุผล แนบเพื่อประกอบการพิจารณา

7. ใบสำคัญรับเงิน พร้อมลงนามผู้รับเงิน

**\*\*\* กรุณาส่งเอกสารทั้งหมดภายใน 15 วันหลังจากเดินทางกลับ\*\*\***

**การโอนเงิน**

งานคลัง คณะแพทยศาสตร์ จะโอนเงินเข้าบัญชีตามรายละเอียดชื่อบัญชีที่ท่านแจ้ง หากมีความคลาดเคลื่อนสามารถติดต่อ ได้ที่งานวิเทศสัมพันธ์ หรือ งานคลัง

**ผู้ประสานงาน**

งานวิเทศสัมพันธ์ คณะแพทยศาสตร์

โทร 074451169

อีเมลล์ inter@medicine.psu.ac.th